62019CO0757_INF
2020 m. gegužės 28 d. Teisingumo Teismo (šeštoji kolegija) nutartis
Wallonische Region (Bendrovės nerezidentės transporto priemonės registracija)
(Byla C‑757/19)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – SESV 49 straipsnis – Įsisteigimo laisvė – Kelių eismas – Variklinių transporto priemonių registracija – Tam tikroje valstybėje narėje gyvenantis vairuotojas – Kitoje valstybėje narėje įregistruota transporto priemonė – Toje kitoje valstybėje narėje įsteigtos bendrovės valdančiajam partneriui suteikta naudotis transporto priemonė – Pareiga nuolat transporto priemonėje turėti įrodymą dėl teisėto jos naudojimo – Proporcingumas“
Įsisteigimo laisvė – Apribojimai – Asmuo, kuris gyvena nacionalinėje teritorijoje ir yra kitoje valstybėje narėje įsteigtos bendrovės valdantysis partneris – Transporto priemonės su užsienio registracijos numerio ženklu naudojimas – Nacionalinės teisės aktai, kuriuose nustatyta pareiga vietoje pateikti įrodymus dėl teisėto jos naudojimo, kurių nepateikus skiriama bauda – Neleistinumas – Pateisinimas – Nebuvimas – Proporcingumo principo pažeidimas
(SESV 49 straipsnis)
(žr. 23, 27–31, 33–35 punktus ir rezoliucinę dalį)
Rezoliucinė dalis
SESV 49 straipsnis turi būti aiškinamas kaip draudžiantis valstybės narės teisės aktus, pagal kuriuos šioje valstybėje narėje gyvenantis asmuo joje gali pasinaudoti pareigos registruoti transporto priemones išimtimi dėl kitoje valstybėje narėje registruotos transporto priemonės, kurią jam suteikė naudotis šioje kitoje valstybėje narėje įsteigta bendrovė, kurios valdančiuoju partneriu jis yra, tik jeigu dokumentai, patvirtinantys, kad suinteresuotasis asmuo tenkina šios išimties taikymo sąlygas, nuolat yra šioje transporto priemonėje.